|  |
| --- |
| “Ўзсаноатқурилишбанк” АТБ тизимида янги омонат турларини жорий қилиш ва омонатлар билан боғлиқ операцияларни амалга ошириш Тартибига  3-ИЛОВА |

**ЭЛЕКТРОН ОФЕРТА**

Ушбу “Омонат ҳисобварағини очиш юзасидан Оммавий оферта шартномаси” (кейинги ўринларда “Оферта”) Ўзбекистон Республикаси Фуқаролик кодексининг 367 ва 369-моддаларига мувофиқ, жисмоний шахсларга миллий ёки чет эл валютасида ҳисобварақлар очиш орқали улардан омонатларни қабул қилиш ҳамда уларга фоизлар ҳисоблаш бўйича расмий оммавий таклиф бўлиб ҳисобланади.

Оммавий оферта шартномаси Мижоз томонидан “UzPSB Mobile” ва “Joyda” мобил дастури орқали маъқулланган вақтдан бошлаб тузилган (акцептланган) ҳисобланади ҳамда мижоз мазкур оммавий оферта шартномаси ҳамда Омонат шартларини истисно қилмасдан сўзсиз қабул қилганлигини англатади.

1. **Оферта предмети**

1.1. Банк мазкур Офертага асосан Омонатчининг Банк филиалларида очилган пластик карта ва/ёки омонат ҳисобварақларидаги маблағларини нақд пулсиз шаклда масофадан бошқариладиган омонатларга қабул қилиш, омонатни қайтариш ва унга фоизлар ҳисоблаш ҳамда Омонатчининг мазкур омонат ҳисобварағини масофадан бошқаришига рухсат бериш мажбуриятини олади.

1.2. Омонатчи омонат ҳисобварағидаги маблағларини ва унга ҳисобланган фоизларни Дастур орқали ўзининг ва/ёки бошқа жисмоний шахсларнинг пластик карта ёки омонат ҳисобварақларига, Дастурда мавжуд хизмат кўрсатувчи ташкилотлар ҳисобварақларига нақд пулсиз шаклда ўтказиш орқали тасарруф этади.

1. **Омонатнинг шартлари**

|  |  |  |  |
| --- | --- | --- | --- |
| **2.** | **Омонат** **шартлари** | **“Yuksalish”** | **“Ishonch”** |
| **2.1.** | Омонат тури: | Жамғарма | Муддатли |
| **2.2.** | Омонат валютаси: | Сўм | Сўм |
| **2.3.** | Омонатнинг сақлаш муддати: | 13(Ўн уч)ой | 13 (Ўн уч) ой |
| **2.4.** | Омонат муддутининг тугаш санаси: | “\_\_\_\_”\_\_\_\_\_20\_\_й. | “\_\_\_\_”\_\_\_\_\_20\_\_й. |
| **2.5.** | Омонатнинг йиллик фоиз ставкаси: | Йиллик 20% гача | Йиллик 21% гача |
| **2.6.** | Омонат муддати тугагунга қадар омонатчи томонидан пул маблағи қайтариб олинганда омонатнинг ҳақиқатда сақланган муддати учун тўланадиган йиллик фоиз ставкаси: | Омонат маблағи муддатидан аввал талаб қилиб олинган тақдирда, омонат қолдиғи тўлиқ сақланган ойлар учун ҳисобланган ва омонат қолдиғига қўшилган фоизлар тўланади, тўлиқ сақланмаган ой учун ҳисобланган ва омонат қолдиғига қўшилмаган фоизлар тўланмайди | Омонат маблағи муддатидан аввал талаб қилиб олинган тақдирда, омонат қолдиғи тўлиқ сақланган ойлар учун ҳисобланган ва омонат қолдиғига қўшилган фоизлар тўланади, тўлиқ сақланмаган ой учун ҳисобланган ва омонат қолдиғига қўшилмаган фоизлар тўланмайди |
| **2.7.** | Ҳисобвараққа қўшимча маблағ кирим қилиш имконияти: | Мавжуд | Мавжуд эмас |
| **2.8.** | Ҳисобварақдан қисман маблағ чиқим қилиш имконияти: | Омонат суммасининг 3,0 млн. сўмдан ошган қисми бўйича қисман чиқим қилиш мумкин. | Мавжуд эмас |
| **2.9.** | Омонатнинг минимал миқдори: | 100,0 минг сўм | 500,0 минг сўм |
| **2.10.** | Бошқа шартлар: |  |  |

**3. Омонатга фоизлар ҳисоблаш ва тўлаш тартиби**

3.1. Омонатга фоизлар ҳар куни йиллик базавий давр - 365 кундан келиб чиққан ҳолда ҳисоблаб ёзилади. Фоизлар омонат маблағи Банкка тушган куннинг эртасидан бошлаб, то у Омонатчига қайтарилган ёки бошқа асосларга кўра унинг ҳисобварағидан ўчирилган кундан олдинги кунгача бўлган даврга ҳисобланади.

3.2. Омонат суммасига фоизлар кунлик ҳисобланиб, омонатчининг номига очилган 22400 - “Тўланиши лозим бўлган ҳисобланган фоизлар” ҳисобварағининг субҳисобварақларида йиғиб борилади. Бир ой тўлгандан сўнг Омонатчининг 20206- “Талаб қилиб олгунча“ омонат ҳисобварағига кирим қилинади. Ушбу маблағларни Омонатчи Оферта шартномаси ва омонат шартларига асосан мустақил тасарруф этади.

3.3. Омонат шартларида бошқача тартиб назарда тутилмаган бўлса, омонат сақлаш муддати тугагунга қадар талаб қилиб олинган омонатларга ушбу шартноманинг 3.2.бандига асосан якунланган ойлар учун фоизлар тўлаб берилади.

3.4. Сақлаш муддати тугагандан кейин талаб қилиб олинмаган омонатлар талаб қилиб олингунча ҳисобварағларига автомат равишда ўтказилади ва бу даврлар учун омонатга фоизлар ҳисобланмайди.

**4. Томонларнинг ҳуқуқ ва мажбуриятлари**

**4.1. Омонатчининг ҳуқуқлари:**

4.1.1. Мазкур Оферта шартномаси ва Омонат шартлари доирасида омонат маблағларини эркин тасарруф этиш;

4.1.2.Омонат шартлари ҳақида қўшимча маълумотлар олиш.

**4.2. Омонатчининг мажбуриятлари:**

4.2.1. Масофадан туриб омонат ҳисобварағи очиш учун “Ўзсаноатқурилишбанк” АТБ томонидан муомалага чиқарилган пластик картага эгаси бўлиш;

4.2.2. Омонатга пул маблағини кирим қилиш учун пластик карта ёки омонат ҳисобварақларида омонат турига кирим қилиниши лозим бўлган миқдордаги омонат маблағига эга бўлиши;

4.2.3. Омонат ҳисобварағини очиш учун керакли бўлган барча амалиётларни кетма-кетликда амалга ошириш;

4.2.4. Омонат ҳисобварағидан амалиётларни амалга ошириш давомида Дастурдаги узилишлар ёки техник носозликлар ҳақида Банк филиалини телефон орқали хабар бериш;

4.2.5. Дастурга кириш учун берилган “Логин”, “Парол” ва “PIN” кодни бошқа шахсларга ошкор қилмаслик;

4.2.6. Шартноманинг 2.3. ва 2.4.-бандларида белгиланган муддатга риоя қилиш;

**4.3. Банкнинг ҳуқуқлари:**

4.3.1 .Омонатчининг талаби билан омонат маблағи муддатидан олдин тўлиқ ёки қисман қайтарилганда, омонат шартларига риоя қилган ҳолда қайта ҳисоб китоб қилиш;

4.3.2. Омонатчининг ҳисобварағи Ўзбекистон Республикасининг амалдаги норматив-ҳуқуқий ҳужжатларида белгиланган тартибда хатланганда, ҳисобварақ орқали чиқим амалиётларини бажаришни вақтинча тўхтатиш;

4.3.3. Омонатчининг ҳисобварағи хатланганлиги оқибатида, Банк ушбу ҳисобварақдаги пул маблағларидан фойдалана олмаган давр учун фоиз ҳисобламаслик;

4.3.4. Кредит ресурслар бозори коньюктурасидан келиб чиқиб, Ўзбекистон Республикаси Фуқаролик кодексининг 763-моддасига асосан аҳоли омонатлари бўйича фоиз ставкаларини Банк Бошқаруви қарори билан ўзгартириш.

Бунда янги фоиз ставкаси банк томонидан ўрнатилган кундан бошлаб кучга киради. Аввал қабул қилинган омонатлар бўйича сақлаш муддати тугагунга қадар ўзгартирилган фоиз ставкалари қўлланилмайди;

**4.4. Банкнинг мажбуриятлари:**

4.4.1. Омонат шартларини электрон кўринишда Банкнинг [www.uzpsb.uz](http://www.uzpsb.uz) сайтидаги акс эттириб бориш;

4.4.2.Электрон оферта Омонатчи томонидан акцептлаганидан сўнг, омонат маблағларини кирим қилиш ҳамда омонат бўйича операцияларни қайд этиб бориш мақсадида Омонатчининг номига автоматик тарзда ҳисобвараларни очиш;

4.4.3. Ушбу шартномада белгиланган шартлар асосида Омонатчига фоизларни ҳисоблаб бориш ва тўлаш ҳамда омонатчининг биринчи талабига кўра омонатдаги пул маблағларини электрон шаклда, нақд пулсиз қайтарилишини таъминлаш;

4.4.4. Банк сирини ташкил этувчи маълумотларни сир сақланишини таъминлаш.

Бундай маълумотларни қонун ҳужжатларида назарда тутилган асослар мавжуд бўлганда учинчи шахсларга тақдим этиш холатлари бундан мустасно.

**5. Тарафларнинг жавобгарлиги**

5.1. Тарафлар ушбу шартномада кўрсатилган мажбуриятларни бажармаган ёки лозим даражада бажармаган тақдирда, Ўзбекистон Республикасининг амалдаги қонун ҳужжатларида белгиланган тартибда жавобгар бўладилар.

5.2. Омонатчи томонидан омонат шартлари талабларига ва ушбу шартномада белгиланган шартларга риоя қилмаслик оқибатида етказилган зарар учун Банк жавобгарликни ўз зиммасига олмайди.

5.3. Омонатчи ҳисобвараққа кирим қилинган маблағларни қонунийлигига шахсан жавобгардир.

**6. Форс-мажор ҳолатлари**

6.1. Форс-мажор ҳолатлари юзага келган вақтда тарафлар ушбу ҳолатлар бартараф этилгунига қадар шартнома бўйича ўзаро мажбуриятларини бажаришдан озод бўладилар;

6.2. Форс-мажор ҳолатлари юзага келганлиги ёки бартараф этилганлиги ҳақидаги хабарномалар тарафларда мавжуд бўлган барча алоқа воситалари орқали юборилиши мумкин.

**7. Бошқа шартлар**

7.1. Мазкур оферта шартномаси акцептланганидан ва омонат суммаси омонатчининг ҳисобварағига келиб тушганидан вақтдан бошлаб тузилган ҳисобланади.

7.2. Омонатларнинг қайтарилиши Банкнинг барча мол-мулклари ва активлари билан таъминланади ва Фуқароларнинг банклардаги омонатларини кафолатлаш фонди томонидан кафолатланади.

7.3. Омонат суммаси ва унга ҳисобланган фоизлар Омонатчига тўлиқ қайтариб берилганидан сўнг ўз кучини йўқотган ҳисобланади.

7.4. Мазкур Оферта шартномасида кўрсатиб ўтилмаган ҳолатларда амалдаги қонунчилик ва Омонат шартларига асосан (риоя қилади) ҳал қиладилар.

7.5. Ушбу Оферта бўйича юзага келган келишмовчилик ва низолар музокаралар йўли билан ҳал этилади. Музокаралар йўли билан ҳал этилмаган келишмовчиликлар ва низолар амалдаги қонунчиликда белгиланган тартибда судлар орқали ҳал этилади.